PATVIRTINTA

Jonavos „Neries“ pagrindinės mokyklos

direktoriaus 2018 m. rugpjūčio 27 d.

įsakymu Nr. V-140

**JONAVOS „NERIES“ PAGRINDINĖS MOKYKLOS**

**MOKYTOJO PADĖJĖJO (DIRBANČIO SKYRIUJE) PAREIGYBĖS APRAŠYMAS**

**I SKYRIUS**

**BENDROJI DALIS**

1. Jonavos „Neries“ pagrindinės mokyklos mokytojo padėjėjo (dirbančio skyriuje) pareigybė yra priskiriama kvalifikuotų darbuotojų grupei.

2. Pareigybės lygis: mokytojo padėjėjas priskiriamas C lygio pareigybei.

3. Pareigybės paskirtis: padėti mokytojui mokykloje optimizuoti SUP turinčių mokinių ugdymo ir ugdymosi sąlygas, vykdyti pedagogo nurodytas ugdymo ir priežiūros funkcijas.

4. Pavaldumas: mokytojo padėjėjas pavaldus direktoriaus pavaduotojai ugdymui atsakingai už mokyklos specialiųjų poreikių vaikų skyriaus darbą.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5.Mokytojo padėjėjo išsilavinimas – ne žemesnis kaip vidurinis.

6. Mokytojo padėjėjas turi gebėti:

6.1. bendrauti su mokiniais, turėti žinių apie jų sutrikimų specifiką;

6.2. dirbti su mokiniais padedant jiems įsisavinti mokomąją medžiagą, atlikti mokytojo skirtas užduotis ugdymo proceso metu, apsitarnauti, susitvarkyti, orientuotis aplinkoje, judėti, maitintis, naudotis ugdymui skirta kompensacine technika ir mokymo bei kompensacinėmis priemonėmis;

6.3 bendradarbiauti su mokytoju, specialiuoju pedagogu, logopedu, kitais specialistais ir mokinių tėvais (globėjais, rūpintojais);

6.4. lydėti neįgalius mokinius juos vežant į mokyklą ir atgal į namus mokyklos transportu.

7. Mokytojo padėjėjas privalo vadovautis:

7.1. Tarptautiniais vaikų teises ir interesus reglamentuojančiais dokumentais;

7.2. Lietuvos Respublikos Konstitucija,

7.3. Lietuvos Respublikos įstatymais ir poįstatyminiais aktais;

7.4. Lietuvos Respublikos Vyriausybės nutarimais,

7.5. mokyklos nuostatais;

7.6. etikos principais;

7.7. darbo tvarkos taisyklėmis;

7.8. darbo sutartimi;

7.9. šiuo pareigybės aprašymu;

7.10. kitais mokyklos lokaliniais dokumentais (įsakymais, potvarkiais, nurodymais, taisyklėmis ir pan.).

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

8.Mokytojo padėjėjas atlieka šias funkcijas:

8.1. padeda mokiniui (mokinių grupei):

8.1.1. orientuotis ir judėti aplinkoje, susijusioje su ugdymu (si), mokykloje ir už jos ribų, pertraukų, popamokinės veiklos, neformaliojo švietimo, renginių ir išvykų metu;

8.1.2. apsitarnauti, pavalgyti, pasirūpinti asmens higiena;

8.1.3. įsitraukti į ugdomąją veiklą ir pagal galimybes joje dalyvauti:

8.1.3.1. paaiškinti mokytojo skirtas užduotis ir talkinti jas atliekant;

8.1.3.2. padėti užsirašyti ar užrašyti mokymo medžiagą;

8.1.3.3. padėti tinkamai naudotis ugdymui skirta kompensacine technika ir mokymo bei kompensacinėmis priemonėmis;

8.1.3.4. atlikti kitą su ugdymu(si), savitarna, savitvarka, maitinimu (si) susijusią veiklą;

8.1.3.5. mokiniui turinčiam (turintiems) ribotas mobilumo galimybes padėti:

8.1.3.5.1. išlipti iš transporto priemonės atvykus į mokyklą ir įlipti į transporto priemonę išvykstant iš mokyklos;

8.1.3.5.2. judėti po mokyklą, pasiekti klasę, grupę, kitas patalpas;

8.2. bendradarbiaujant su mokytoju, specialiuoju pedagogu, logopedu ir kitais su mokiniu (mokinių grupe) dirbančiais specialistais, numatyti ugdymo tikslų ir uždavinių pasiekimo būdus bei pagalbos mokiniams teikimo metodus ir juos taikyti;

8.3. padėti mokytojui parengti ir/ar pritaikyti mokiniui (mokinių grupei) reikalingą mokomąją medžiagą.

**IV SKYRIUS**

**MOKINIŲ SAUGUMO UŽTIKRINIMAS**

9. Mokytojo padėjėjas įtaręs ar pastebėjęs žodines, fizines, socialines patyčias, smurtą:

9.1. nedelsdamas įsikiša ir nutraukia bet kokius tokį įtarimą keliančius veiksmus ir informuoja mokytoją, socialinį pedagogą, psichologą, administraciją.

10. Esant grėsmei mokinio sveikatai ar gyvybei, nedelsiant kreipiasi į mokyklos pagalbos mokiniui specialistus, administraciją, informuoja tėvus (globėjus, rūpintojus).

11. Saugiai palydi mokinius iki mokyklinio autobusiuko, padeda įlipti (išlipti), užsisegti saugos diržus.

12. Kelionės į (iš) mokyklą(os) metu lydi ir stebi mokinius ir užtikrina jų saugumą, nepalikdamas mokinių kitų asmenų ar vairuotojo priežiūrai.

**V SKYRIUS**

**ATSAKOMYBĖ**

13. Mokytojo padėjėjas atsako :

13.1. už kokybišką savo funkcijų vykdymą bei mokinio, mokinių grupės, kuriems teikia pagalbą saugumą;

13.2. už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka;

13.3. Mokytojo padėjėjas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria mokyklos direktorius.

\_\_\_\_\_\_\_\_\_\_\_\_\_\_\_\_\_\_\_\_\_

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mokytojo padėjėjo vardas, pavardė, parašas)

Data